# **DECIZIA ETAPEI DE ÎNCADRARE**

## Nr. număr din zz.ll.aaaa

Ca urmare a solicitării de emitere a acordului de mediu adresate de **Consiliul Local SPAU**, cu sediul în Str. Serelor, Nr. 2, Baia Mare, Judetul Maramureş, prin SERVICIUL PUBLIC AMBIENT URBAN, cu adresa municipiul Baia Mare, Aleea Serelor, nr. 2, înregistrată la APM Maramures cu nr. 6873/20.07.2015, în baza:

1. **Hotărârii Guvernului nr. 445/2009** privind evaluarea impactului anumitor proiecte publice şi private asupra mediului, cu modificările şi completările şi ulterioare;
2. **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**,

autoritatea competentă pentru protecţia mediului APM Maramureş decide, ca urmare a consultărilor desfăşurate în cadrul şedinţei Comisiei de Analiză Tehnică din data de **08.09.2015**, că proiectul ,,AMENAJARE PARC PUBLIC CU LOCURI DE JOACĂ PENTRU COPII” propus a fi amplasat în municipiul Baia Mare, str. Colonia Topitorilor - Splaiul Republicii, f. nr., nu se supune evaluării impactului asupra mediului şi nu se supune evaluării adecvate.

Justificarea prezentei decizii:

I. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

a) proiectul se încadrează în prevederile Hotărârii Guvernului nr. 445/2009, **Anexa nr. 2, punctul 12. Turism şi agrement, litera e) parcuri tematice;**

b) proiectul propus **nu intră** sub incidenţa art. 28 din OUG nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare;

c) din analiza listei de control pentru etapa de încadrare rezultă că, proiectul nu are un impact semnificativ asupra mediului;

d) autorităţile care au participat la şedinţa colectivului de analiză tehnică nu au exprimat puncte de vedere cu privire la informaţiile prezentate de titularul proiectului în etapele procedurii, care să conducă la continuarea procedurii de evaluare a impactului asupra mediului;

e) până la data prezentei decizii nu au fost înregistrate observaţii din partea publicului pe parcursul derulării procedurii. Prezenta decizie s-a mediatizat prin anunţ în presa locală, la sediul autorităţii publice locale pe raza căreia este propusă implementarea proiectului, la sediul şi pe pagina de internet a APM Maramureş, iar proiectul deciziei a fost postat pe pagina de internet a APM Maramureş;

f) titularul deţine, pentru amplasamentul studiat: Certificat de urbanism nr. 425 din 03.04.2015, eliberat de primăria municipiului Baia Mare;

g) folosind criteriile din Anexa nr. 3 la HG 445/2009, nu s-au identificat aspecte care să conducă la necesitatea efectuării evaluării impactului asupra mediului.

*1****. Caracteristicile proiectului*:**

a) Proiectul intră sub incidența legii spațiilor verzi, nr. 24/2007 republicată cu modificările și completările ulterioare și conform art. 18, alin. (7), se pot amenaja doar aleii pietonale, mobilier urban, amenajări pentru sport, joc și de odihnă, construcții pentru expoziții și activități culturale, etc cu obligativitatea ca suprafața cumulată a acestor obiective să nu depășească 10% din suprafața totală a spațiului verde.

* Suprafaţa totală a zonei studiate = 22800 mp,
* Suprafața ce face obiectul proiectului = 15050 mp.,

Total zonă verde amenajată = 20460mp. din care,

* alei înierbate = 665 mp.,
* terenuri sportive = 415 mp.,
* terenuri de joacă pentru copii = 1140 mp.

Total spații construite = 2340 mp. din care,

* alei și platform din dale de piatră = 1670 mp.,
* pistă pentru bicicliști = 550 mp.,
* construcții = 120 mp.

POTmax.=10,0

b) Zona de intervenţie este organizată astfel,

* locuri de joacă pentru copii cu vârsta de la 0 la 3 ani,
* locuri de joacă pentru copii cu vârsta de la 4 la 6 ani,
* locuri de joacă pentru copii cu vârsta mai mare de 7 ani,
* teren de minifotbal,
* pistă skate,
* panouri de baschet,
* pergolă,
* copertină acces parc,
* pavilion administrativ.

1. alimentarea cu apă se face din rețeaua de alimentare cu apă a localității;
2. evacuarea apelor pluviale se realizează printr-un sistem de drenuri; obiectivele alimentate cu apă se vor branşa şi la reţeaua de canalizare exsitentă în zonă;
3. deşeurile generate în timpul executării lucrărilor de construcţie şi deşeurile menajere rezultate în timpul funcţionării obiectivului, vor fi transportate pe amplasamente autorizate;
4. nu se presupun emisii poluante sau alte surse de disconfort;
5. pe parcursul lucrărilor, nu vor fi deversări de substanţe poluante în cursurile de apă sau pe sol;
6. în urma parcurgerii etapei de încadrare, prin analiza documentaţiei, verificarea amplasamentului, întocmirea listei de control, analiza în şedinţa Comisiei de Analiză Tehnică, **APM Maramureş** consideră că prin lucrările şi măsurile prevăzute în proiect, nu se vor afecta semnificativ factorii de mediu (apă, biodiversitate, aer, sol, aşezări umane, etc.);
7. autorităţile care au participat la şedinţa Comisiei de Analiză Tehnică au exprimat puncte de vedere comune cu privire la proiectul analizat, respective, că proiectul nu poate avea impact semnificativ asupra mediului şi ca urmare nu este necesară efectuarea evaluării impactului asupra mediului;
8. până la data prezentei decizii nu au fost înregistrate observaţii din partea publicului pe parcursul derulării procedurii. Prezenta decizie s-a mediatizat prin anunţ în presa locală, afişarea la sediul Primăriei Municipiului Baia Mare, postarea pe pagina de Internet şi la sediul APM Maramureş;

***Proiectul nu intră sub incidenţa OUG nr. 57/2007 privind regimul ariilor naturale protejate, conservarea habitatelor naturale, a florei şi a faunei sălbatice, cu modificările şi completările ulterioare*.**

**Condiţiile de realizare a proiectului :**

* + veți notifica în scris Agenţia pentru Protecţia Mediului Maramureş despre orice modificare a datelor/informaţiilor care au stat la baza luării deciziei etapei de încadrare, conform art. 22. alin. (1) din HG 445/2009;
  + se vor lua toate măsurile necesare pentru a preveni producerea de pulberi (praf) în toate fazele proiectului;
  + respectarea tuturor lucrărilor prevăzute în Memoriul de prezentare, care a stat la baza emiterii prezentei decizii;
  + respectarea prevederilor Legii nr. 211/2011, privind regimul deșeurilor, republicată în 2014;
  + fără a produce disconfort în zonă;
  + respectarea OUG nr. 195/2005 privind protecţia mediului, aprobată de Legea 265/2006, cu modificările şi completările ulterioare;
  + respectarea legislaţiei de mediu în vigoare;
  + zonele adiacente afectate de lucrări vor fi readuse la starea iniţială;
  + se vor lua măsuri pentru evitarea poluărilor accidentale în timpul lucrărilor;
  + se vor asigura condiţii de colectare selectivă a deşeurilor, interzicându-se abandonarea lor în natură;
  + nu se va degrada mediul natural, prin depozitări necontrolate de deşeuri de orice fel;
  + se interzice accesul de pe amplasamentul în cauză pe drumurile publice cu utilaje, maşini de transport necurăţate;
  + materialele necesare executării lucrărilor vor fi depozitate numai în locuri special amenajate în incintă, astfel încât să se asigure protecţia factorilor de mediu;
  + se vor restrânge la minim suprafeţele ocupate în timpul perioadei de construcţie, pentru organizarea de şantier;
  + se va respecta nivelul de zgomot maxim admis conform STAS 10009/1988 privind ,,Acustica în construcţii. Acustica urbană” limitele admisibile ale nivelului de zgomot;
  + respectarea normelor impuse prin legislaţia specifică din domeniul calităţii aerului, managementul apei, managementul deşeurilor, zgomot, protecţia naturii;
  + la finalizarea lucrărilor, veţi notifica APM Maramureş în vederea efectuării unui control de specialitate pentru verificarea respectării prevederilor prezentei decizii, conform prevederilor art. 49, alin. 3-4 din Ordinul nr. 135/76/84/1.284 al ministrului mediului şi pădurilor, al ministrului administraţiei şi internelor, al ministrului agriculturii şi dezvoltării rurale şi al ministrului dezvoltării regionale şi turismului privind aprobarea Metodologiei de aplicare a evaluării impactului asupra mediului pentru proiecte publice şi private, procesul verbal întocmit în urma controlului se va anexa şi va face parte integrantă din procesul verbal de recepţie la terminarea lucrărilor;

Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

***Menţiuni despre procedura de contestare administrativa şi contencios administrativ.***

Orice persoană care face parte din publicul interesat şi care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile sau omisiunile autorităţii publice competente pentru protecţia mediului, care fac obiectul participării publicului în procedura de evaluare a impactului asupra mediului, prevăzute de HG 445/2009, cu respectarea prevederilor Legii contenciosului administrativ nr. 554/2004, cu modificările ulterioare.

Actele sau omisiunile autorităţii publice competente pentru protecţia mediului, care fac obiectul participării publicului în procedura de evaluare a impactului asupra mediului, se atacă odată cu decizia etapei de încadrare.

Se pot adresa instanţei de contencios administrativ competente şi organizaţiile neguvernamentale care promovează protecţia mediului şi îndeplinesc condiţiile cerute de legislaţia în vigoare, considerându-se că acestea sunt vătămate într-un drept al lor sau într-un interes legitim.

Soluţionarea cererii se face potrivit dispoziţiilor Legii nr. 554/2004, cu modificările ulterioare.

Înainte de a se adresa instanţei de contencios administrativ competente, persoanele care fac parte din publicul interesat şi care se consideră vătămate într-un drept ori într-un interes legitim, trebuie să solicite autorităţii publice emitente, în termen de 30 de zile de la data aducerii la cunoştinţa publicului a deciziei etapei de încadrare, revocarea respectivei decizii.

Autoritatea publică emitentă are obligaţia de a răspunde la plângerea prealabilă în termen de 30 de zile de la data înregistrării acesteia la acea autoritate.

Procedura administrativă prealabilă este gratuită.

**DIRECTOR EXECUTIV**

**Alexandru COSMA**

**Şef serviciu,**

**Avize, Acorduri, Autorizaţii,**

**Eva BOLDAN**

**Întocmit:**

**Consilier, Valerica HORINCAR**